CELEX: 32010R1066
Language: et
Date: 2010-11-19 00:00:00
Title: Komisjoni määrus (EL) nr 1066/2010, 19. november 2010 , teatavate kaupade klassifitseerimise kohta kombineeritud nomenklatuuris

20.11.2010   
            
            
               ET
            
            
               Euroopa Liidu Teataja
            
            
               L 304/9
            
         KOMISJONI MÄÄRUS (EL) nr 1066/2010,
   19. november 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. november 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis koosneb helisagedusvõimendist (15 W) ja valjuhääldist (ligikaudu 20 cm (8 tolli)), ühes korpuses, mõõtmetega ligikaudu 38 × 38 × 20,5 cm ja massiga umbes 8 kg.
                  Tootel on liidesed:
                  
                              —
                           
                           
                              muusikariista jaoks, näiteks elektrikitarr;
                           
                        
                              —
                           
                           
                              jalgkäitamisega regulaatori jaoks heliefektidele;
                           
                        
                              —
                           
                           
                              helisalvestus- ja taasesitusseadme jaoks, näiteks MP3- või laserplaadimängija; ning
                           
                        
                              —
                           
                           
                              kõrvaklappide jaoks.
                           
                        See on varustatud ka helitugevuse, võimenduse, heli ja heliefektide regulaatoritega.
                  Toode võtab muusikariistalt vastu elektrisignaale, võimendab need helisagedusvõimendi abil ning muundab valjuhääldi abil kuuldavaks heliks.
               
               
                  8518 40 89
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8518, 8518 40 ja 8518 40 89 sõnastusega.
                  Kuna toode ei ole varustatud mikrofoniga ning sel puudub liides mikrofoni jaoks, ei saa sellega kuuldavat heli vastu võtta. Seega ei või toodet klassifitseerida elektrilise helivõimendusaparatuurina alamrubriiki 8518 50.
                  Toode on alamrubriiki 8518 29 kuuluvast valjuhääldist, alamrubriiki 8518 40 kuuluvast elektrilisest helisagedusvõimendist ja alamrubriiki 8543 70 kuuluvast heliefektiseadmest koosnev liitmasin XVI jaotise märkuse 3 tähenduses.
                  Vastuvõetavate signaalide töötlemise taset arvestades on toote peamine funktsioon helisageduse võimendamine.
                  Seega tuleb toode klassifitseerida kui elektriline helisagedusvõimendi CN-koodi 8518 40 89 alla.